
	[bookmark: nev]DÖMÖTÖR ZÉNÓ ISTVÁN
Villamosmérnöki (MSc)
MSc, 3. félév
Széchenyi István Egyetem
Műszaki Tudományi Kar
	






Témavezetők:
	Torda Béla
egyetemi adjunktus, SZE MTK

	Dr. Kovács Lóránt
főiskolai docens, tudományos dékánhelyettes (külső konzulens), KF GAMFK




Impulzusválasz mérés MLS módszerrel

Napjainkban egyik leggyakoribb mérnöki feladat a rendszeridentifikáció: ismeretlen rendszereket leíró rendszerjellemző függvények (modellek) meghatározása. A rendszeridentifikáció szükségszerűsége származhat abból, hogy a szóban forgó függvény túl bonyolult a pontos fizikai leíráshoz, illetve lehet oka ennek állandó változása is (adaptív rendszerek).
A rendszerek leírása történhet frekvencia- és időtartományban, természetesen ez a kettősség figyelhető meg a rendszeridentifikáció területén is: az időtartományi rendszeridentifikáció célja az impulzusválasz meghatározása, míg a frekvenciatartományi módszerek a pólus-zérus elrendezés meghatározására törekszenek.
A dolgozat célkitűzése egy kiemelkedő tulajdonságokkal rendelkező hálózat-analizátor (rendszer identifikációt végző) berendezés kifejlesztése. A célok között szerepel a jó jel-zaj viszony, az egycsatornás mérés és a gyors, valósidejű működés.




